Saeima ir pieņēmusi

un Valsts prezidents izsludina šādu likumu:
Par Starptautisko augu aizsardzības konvenciju
1.pants. 1951.gada Starptautiskā augu aizsardzības konvencija 1979.gada redakcijā (turpmāk — Konvencija) un Konvencija ar 1997.gada grozījumiem (turpmāk — Grozītā konvencija) ar šo likumu tiek pieņemta un apstiprināta.

2.pants. Likums stājas spēkā tā izsludināšanas dienā. Līdz ar likumu izsludināma Konvencija un Grozītā konvencija angļu valodā un to tulkojums latviešu valodā.

3.pants. Konvencija stājas spēkā tās 14.pantā un Grozītā konvencija — Konvencijas 13.pantā noteiktajā laikā un kārtībā. Ārlietu ministrija par to paziņo laikrakstā “Latvijas Vēstnesis”.

4.pants. Zemkopības ministrija koordinē Konvencijā paredzēto saistību izpildi.

5.pants. Saskaņā ar Konvencijas 4.panta pirmo daļu un Grozītās konvencijas 4.panta pirmo daļu administratīvās funkcijas pilda Valsts augu aizsardzības dienests.

Likums Saeimā pieņemts 2003. gada 5. jūnijā.

Valsts prezidente V.Vīķe-Freiberga
Rīgā 2003. gada 26. jūnijā

